Programme/Aktiwiteite/Dienste - Ons Tuis Monument Tehuise
Kerkdienste vind plaas in die kleiner eetsale in die afdelings, wat veral in die behoeftes van die erg verswakte inwoners voorsien. Hulle is te verswak om kerkdienste op Sondae in die Seniorstuis Dienssentrumsaal by te woon.
Seniorstuis Dienssentrum se sosiale programme word ondersteun.
Leserskring vind plaas op Donderdae. Grootdruk biblioteekboeke is beskikbaar vir pure leesgenot. Ja, Ons Tuis het sy eie biblioteek wat deur die Stadsraad voorsien word. En wie beheer die diens? Reg so! Ons Tuis se eie inwoners. Hulle lewer selfs boeke af in die kamers vir diegene wat te verswak is om tot by die 2de vloer te stap waar die biblioteek is.
Vrydae word gebêre in die dagboeke vir optredes van gaskunstenaars, of allerlei ander dinge waarvoor ons uitgenooi word.